Publication: Magyar Közlöny
Issue: MK-2001-88 (Year: 2001, Number: 88)
Era: 1990-2004
Section: a 140/2001. (VIII. 8.) Korm. rendelethez
Paragraph Index: 97

8. Döngölőgépek (csak robbanó döngölők) Különféle anyagokat például kavicsfeltöltést, földfeltöltést, aszfaltfelületet hengerléssel, döngöléssel vagy vibrációval tömörítő berendezés. A jármű lehet önjáró, vontatott, tolt vagy traktorra szerelt. A döngölőgépeket a következők szerint osztályozzák: — A gépen ülő kezelővel működtetett hengerek; önjáró tömörítőgépek egy vagy több hengeres fémtesttel (dobbal) vagy gumikerekekkel. A kezelőállás a gép szerves része. — Tolt henger; önjáró tömörítőgép, egy vagy több fém hengeres testtel (dobbal) vagy gumikerekekkel. A haladó mozgást, kormányzást, fékezést és a vibrálást vezérlő kezelőszervek úgy helyezkednek el a gépen, hogy a gépet egyetlen kezelő személy kézzel vagy távvezérléssel tudja működtetni. — Vontatott henger; önálló hajtással nem rendelkező tömörítőgép, egy vagy több fém hengeres testtel (dobbal) vagy gumikerekekkel. A kezelőállás egy traktoregységen van. — Lapvibrátorok vagy vibrációs döngölők; olyan tömörítőgépek, amelyek rendszerint lapos, rezgő alaplemezzel vannak ellátva. A gépet egyetlen kezelő személy működteti vagy egy hordozó erőgépre van rászerelve. — Robbanó döngölők: olyan tömörítőgépek, amelyek rendszerint lapos alaplemezzel vannak ellátva. A tömörítőgép a belső égésű robbanás nyomásának hatására alapvetően függőleges irányban mozog. A gépet egyetlen kezelő személy működteti. 2001/88. szám

Source: https://magyarkozlony.hu/hivatalos-lapok/980c91764d4a8291c9c4c9642129cf09c3f409b3/dokumentumok/8fe9d8414219567027416cb80565e4e7cd4a4ace/letoltes